Na temelju članka 107. Zakona o odgoju i obrazovanju u osnovnoj i srednjoj školi (NN br .87/08 ,86/09, 92/10, 105/10, 90/11, 16/12,86/12,126/12, 94/13,152/14,7/17,68/18) članka 7.
Pravilnika o načinu i postupku zapošljavanja u Školi primijenjene umjetnosti i dizajna,  Škola primijenjene umjetnosti i dizajna,  raspisuje

1. NASTAVNIK/CA  ENGLESKOG JEZIKA – 1 izvršitelj/ca  na određeno, nepuno radno vrijeme 32 sati tjedno (u nastavi 17 sati) do povratka privremeno nenazočne zaposlenice na rad

Uvjeti:

Kandidati koji se prijavljuju na natječaj, uz opće uvjete za zasnivanje radnog odnosa sukladno općim propisima o radu, trebaju ispunjavati i posebne uvjete  sukladno članku 105. i članku  106. Zakona o odgoju i obrazovanju u osnovnoj i srednjoj školi  i Pravilnika o stručnoj spremi i pedagoško-psihološkom obrazovanju nastavnika u srednjem školstvu.

Uz pisanu prijavu na natječaj  potrebno je  priložiti:  životopis, diplomu odnosno dokaz o stečenoj stručnoj spremi, domovnicu  odnosno dokaz o državljanstvu  i  uvjerenje da nije  pod istragom i da se protiv osobe ne vodi kazneni postupak u  smislu članka 106. Zakona o odgoju i obrazovanju u osnovnoj i srednjoj školi (ne starije od 6 mjeseci).

Isprave se prilažu u neovjerenoj preslici.

Odabrani  kandidat  prije sklapanja ugovora  o radu  dužan je predočiti izvornike, odnosno ovjerene preslike isprava.

Kandidat  koji ostvaruje  pravo prednosti prema posebnim propisima, dužan je  u prijavi na natječaj pozvati se na to pravo i ima  prednost u odnosu na ostale kandidate samo pod jednakim uvjetima.

Da bi ostvario pravo  prednosti pri zapošljavanju kandidat koji ispunjava uvjete za ostvarivanje tog prava u trenutku podnošenja prijave dužan je uz prijavu na natječaj priložiti sve dokaze o ispunjavanju traženih uvjeta  te sve dokaze potrebne za ostvarivanje prava prednosti u skladu s posebnim propisima prema kojima isto pravo ostvaruje.

Kandidat  koji se poziva  na pravo prednosti prilikom zapošljavanja  prema Zakonu o hrvatskim braniteljima iz Domovinskog rata i članovima njihovih obitelji(„NN“121/17) da bi ostvarile pravo prednosti pri zapošljavanju uz prijavu na natječaj dužan je  priložiti sve dokaze o ispunjavanju traženih uvjeta iz natječaja te  dostaviti dokaze iz st.1.članka 103. a koji su dostupni na  poveznici <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Kandidatom prijavljenim na natječaj smatra se samo osoba  koja podnese pravodobnu  i  potpunu  prijavu  te  koja  ispunjava formalne uvjete iz natječaja.

Potpunom prijavom  smatra se prijava koja sadrži sve podatke i priloge navedene u  natječaju.

Rok za podnošenje prijave  je 8 dana od dana objave natječaja na mrežnoj stranici i oglasnoj ploči Hrvatskog zavoda za zapošljavanje i mrežnoj stranici i oglasnoj ploči Škole primijenjene umjetnosti i dizajna.

Na natječaj se mogu javiti osobe oba spola.

S kandidatima koji ispunjavanju uvjete iz natječaja  i koji su podnijeli urednu i pravodobnu prijavu  sa svim traženim dokazima o ispunjavanju uvjeta iz natječaja, nakon isteka natječajnog roka provest će se razgovor (  intervju)  sukladno Pravilniku o načinu i postupku zapošljavanja u Školi primijenjene umjetnosti i dizajna.

Na web stranici škole  <http://www.ss-primijenjenaumjetnostidizajn-zd.skole.hr/>

objavit će se vrijeme i mjesto održavanja razgovora (intervjua), najmanje  5 dana prije održavanja razgovora.

Za kandidata koji ne pristupi razgovoru smatrat će se da je odustao od prijave na natječaj.
Rezultati natječaja objavit će se  na web stranici škole.

Prijave na natječaj s dokazima o ispunjavanju uvjeta iz natječaja dostavljaju se osobno ili poštom na adresu: Škola primijenjene umjetnosti i dizajna, Perivoj Vladimira Nazora 3/3, 23000 Zadar, s naznakom „za natječaj- nastavnik/ca engleskog jezika“.

Natječaj traje od 09.02.2021. do 17.02.2021.

Nepotpune i /ili nepravovremene prijave neće se razmatrati.

Sukladno odredbama Opće uredbe o zaštiti osobnih podataka br 2016/679 i  Zakona o provedbi Opće uredbe o zaštiti podataka (NN 42/18) svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih  osobnih podataka navedenih u svim dostavljenim prilozima odnosno ispravama, a koji će se obrađivati isključivo svrhu provedbe natječajnog postupka.